runetrust/blame-folketinget-dk huggingface dataset:
Gitte Lillelund Bech (V), 2002-04-05:
specielt omkring Roskilde, og det er de pendlere, der pendler fra Roskilde og videre derfra, som deler den frygt, som fru Margrete Auken tilsyneladende har her, men jeg har nu altså min tvivl om, hvorvidt de pendlere virkelig, hvis de stod i valget, ville sige: O.k., enten kan vi få denne løsning, hvor jeg faktisk mener, det er positivt, at man nu kan komme til at køre flere regionaltog uden stop Trekroner og Hedehusene
Kristian Thulesen Dahl (DF), 2013-06-04:
Jeg vil egentlig bare spørge den socialdemokratiske ordfører her i dag, om hun er enig i, at der er meget, der taler for, at den sag ikke var kommet for dagens lys, som den nu er, med en skattekommission nedsat, som jeg går ud fra at ordføreren er tilfreds med der er, hvis de nye regler havde været gældende.
Erling Bonnesen (V), 2019-01-24:
For det tredje er det med forskning og de udgifter, der henvises til i beslutningsforslaget, i høj grad rettet mod sikkerhed, strålebeskyttelse og nedlukning af gamle værker – noget, som vi i Venstre ligeledes mener er i Danmarks interesse, og som på ingen måde strider imod vores ambitioner på det grønne område.
Marianne Jelved (RV), 1999-11-02:
Det betyder ikke, at vi ikke skal ændre på det løbende, men det giver jo stof til eftertanke, når man kan konstatere, at i 1999 er der tre lande i den nordiske kreds, som er med i det europæiske indre marked, altså i EU, og der er to af de nordiske lande, som er tilknyttet det samme fællesskab igennem EØS-aftalen.
Mette Hjermind Dencker (DF), 2020-11-06:
Tænk, hvis man kunne hjælpe de mennesker, der snart skal dø, ved at sidde hos dem og få en snak med dem om, hvilke salmer der skal synges til deres begravelse, og hvorfor de lige netop har valgt de salmer, og hvorfor det har en særlig betydning for dem i deres liv, og samtidig give dem en fred med, at de snart blidt og kærligt bliver taget op til Gud.
Peter Skaarup (DF), 2000-11-01:
På det tidspunkt sagde regeringen, at vi selvfølgelig gerne have ville sanktionerne fjernet, måske påvirket af en EU-afstemning, der skulle være nogle uger senere, men man ville bestemt ikke på noget tidspunkt acceptere en generel overvågningsmekanisme i EU, der kunne legalisere sanktioner mod andre lande, mod andre demokratiske lande, eksempelvis Østrig, eksempelvis Danmark eller andre lande.
Kirsten Brosbøl (S), 2014-11-25:
Til hr. Villum Christensen vil jeg blot sige med hensyn til det her med mere af det samme – jeg har været lidt inde på det – at det her er en nyskabelse, og jeg synes, at man bør anerkende, at her har vi altså sikret et yderligere privat bidrag til vores naturarbejde i Danmark, og det er i sig selv, synes jeg, noget vi bør glæde os over.
Troels Lund Poulsen (V), 2008-04-08:
Fordelen ved at indsamle alle batterier og baggrunden for, at det gøres obligatorisk, er, at det for langt de fleste af batterierne miljømæssigt godt kan betale sig at udvinde metallerne i batterierne og derved spare ressourcer til udvinding af metallerne fra vores natur.
Aage Frandsen (SF), 1999-03-24:
Og der var et folketingsmedlem, der under debatten sagde, og jeg citerer: »Det er dybt ærgerligt, at Folketingets medlemmer fortaber sig i en diskussion om juristeri over så vigtigt et emne, at man nu endelig rent ud sagt kan få skovlen under Tvindimperiet.«
Jørn Dohrmann (DF), 2012-04-20:
Hvis man forholder sig til teksten, kan man sige, at folk hurtigt skal have en afklaring, når der foreligger en ekspropriationsvilje, altså at borgeren ikke skal tages som gidsel, men sagen skal kunne afsluttes, og så må kommunen, eller hvem det er, forholde sig til at købe ejendommen i stedet for bare at lade den stå, så man ikke kan handle med den som privat borger.
Charlotte Fischer (RV), 2006-11-29:
Den situation, vi står i i dag – og det synes ministeren måske at glemme – til forskel fra, hvor vi stod, da man første gang indførte frit valg, er: Vi har et sundhedsvæsen, hvor der mangler 1.000 speciallæger, og hvor der mangler 1.100 sygeplejersker.
Høgni Hoydal (T), 2007-01-31:
Derfor er det meget vigtigt, at vi får afklaret, hvor den her sag ligger, om der er mulige faldgruber, ting, som vi ikke har fået på bordet, og at vi får gjort klart, hvad det egentlig er, vi taler om, når vi snakker om færøsk medlemskab af EFTA.
Morten Messerschmidt (DF), 2020-06-18:
Platformene giver imidlertid også udfordringer – eksempelvis når de anvendes til bevidst at sprede misinformation med henblik på at skabe et falsk indtryk af politiske synspunkter og budskaber, eller når fremmede magter bruger sociale medier til at underminere internationale institutioner og tilliden til demokratiet.
Helge Adam Møller (KF), 2003-03-18:
Man har vel allerede forstået af det, jeg siger her, at vi heller ikke kan støtte forslaget, for formålet er jo selvfølgelig at lave samme regler for indgåelse af et registreret partnerskab her i Danmark, som gælder for et ægteskab, hvor der ved et ægteskab ikke er noget krav om, at den ene part skal være dansk statsborger, eller at begge skal have boet i Danmark et antal år.
Torsten Gejl (ALT), 2025-02-28:
Det kunne måske løses, ved at dem, som sælger nettene, væver mærkningen ind pr. meter garn – det er faktisk ikke så svært – og man kunne egentlig også godt forestille sig, at man, hvis vi lovgiver om, at nettene skal mærkes, for at vi kan sikre, at de ikke bliver dumpet eller mistet, ikke kan købe dem andre steder end der, hvor de er mærket.
Per Stig Møller (KF), 2009-11-06:
Fra dansk side har jeg taget initiativ til at få udarbejdet en række studier, der analyserer sikkerhedskonsekvensen i et regionalt perspektiv, og derfor har vi særlig kigget på Afrika og Mellemøsten og fået lavet studier om dem, som vi offentliggjorde i FN-ugen i september i New York.
Anni Svanholt (SF), 2001-05-29:
Det fremgår jo også af betænkningen, at SF vil redegøre for sin stilling her ved andenbehandlingen, og det hænger naturligvis sammen med, som andre ordførere har været inde på, at der har været nogle forhandlinger sideløbende med behandlingen af dette lovforslag. Jeg vil godt starte med at sige, at SF er imod det ændringsforslag, som er stillet af hr. Kim Behnke, og vi støtter naturligvis det forslag, der er stillet af ministeren.
Per Clausen (EL), 2009-04-14:
Enhedslistens udgangspunkt for at gå ind i den her debat er, at vi synes, at der burde være en mere effektiv kontrol, der sikrede, at der i forbindelse med produkter, der direkte er sundhedsskadelige, og produkter, der markedsføres med vildledende anprisninger, burde gribes meget mere håndfast ind, end der gøres i dag.
Karsten Nonbo (V), 2000-03-29:
Hvis nu vi forestiller os et praktisk eksempel med et røveri lige på den anden side, altså i Malmö, hvor en svensk patruljevogn eftersætter en røver, skulle man ikke dér have lov til at hente røveren i land? Jeg kan sige, at 25 km giver et varsel på 10 minutter, alt andet mindre vil være urimeligt.
Per Stig Møller (KF), 2008-12-09:
Det har vi i høj grad, og det er den danske samtænkningsstrategi, der for så vidt har dannet skole, og som nu også er blevet NATO's samtænkningsstrategi, og den består af civil rådgivning, civilmilitært samarbejde, og den består selvfølgelig af sikkerhedskomponenten.
Line Barfod (EL), 2001-12-11:
Fra Enhedslisten er vi fuldstændig enige i, at man skal tage større hensyn til ofrene, men vi mener ikke, at der er nogen som helst dokumentation for, at højere straffe tilgodeser ofrene. Derfor ville det være rart at høre, hvad Venstre forestiller sig at gøre for ofrene, og hvorfor man mener, at højere straffe skulle være at tilgodese ofrene.
Magnus Heunicke (S), 2014-11-05:
Om taxierne lever op til de miljø- og sikkerhedsmæssige krav, vil blive sikret den ene gang om året, hvor taxier skal synes, hvilket af gode grunde er mere vidtgående end i forhold til den sådan normale private vognpark, nemlig af den grund, at de kører meget mere, og at det præcis er et erhverv, som lever af, at der skal være en høj grad af sikkerhed og tryghed for passagererne.
Gitte Seeberg (KF), 2002-11-19:
Der kan blive nogle forudsætninger med hensyn til arbejdsstyrken, og der kan være forskellige ting, der kan ændre sig. Men jeg synes, det er væsentligt at holde fast i målet: at vi får nedbragt den offentlige gæld, at vi får nogle flere i beskæftigelse, at vi får oprettet flere job osv.
Lene Espersen (KF), 2008-11-25:
Afviklingsselskabet har derfor her og nu sikret sig en lånefacilitet ude på markedet til at kunne håndtere EBH Bank, men generelt vil det være billigere for staten, især i det nuværende finansielle klima, hvis afviklingsselskabet får mulighed for at deltage i den statslige gældudlåningsordning.
Ole Sohn (SF), 2005-04-21:
Det synes jeg er væsentligt at få draget ind i debatten, så man ikke ligesom får det til at fremstå, som om det her tekniske forslag om omlæg ning af Dagspressens Finansieringsinstitut til Dagbladsnævnet skulle være sådan den store løsning på de problemer, der er for pressen.
Søren Søndergaard (EL), 1997-10-30:
Sov hr. Helge Adam Møller på de møder, som vi havde ovre i Indenrigsministeriet, hvor det blev gennemgået, hvordan man fra Indenrigsministeriets og politiets side forsøgte at sende folk tilbage f.eks. via Italien, eller er det bare en, skal vi sige, bevidst forglemmelse?
Peder Hvelplund (EL), 2025-02-19:
Vi ved også, at en indefrysning i bare 90 dage ville betyde, at 11,7 millioner kvinder og piger ville være berøvet for essentielle sundhedsydelser, og det ville betyde, at 4,2 millioner kvinder ville opleve uønskede graviditeter, og at over 8.000 kvinder ville dø af uønskede graviditeter.
Lisbeth Bech Poulsen (SF), 2018-11-08:
Det er da også derfor, at danske universiteter, TEKNAT Dekankollegiet, DTU, danske professionshøjskoler, Danske Erhvervsskoler og gymnasielederne udtrykker bekymring for, at reformen indebærer en svækkelse af deres indflydelse på den decentrale erhvervsfremmeindsats.
Charlotte Dyremose (KF), 2015-03-24:
Det her med psykisk arbejdsmiljø som sådan og herunder jo sexchikane, som er det, vi specifikt beskæftiger os med i dag, er jo en af de ting, som det er rigtig, rigtig vigtigt både at have med i de lovgivningsmæssige rammer og i den almindelige debat om godt arbejdsmiljø.
Lene Espersen (KF), 1999-10-13:
Så til hr. Keld Albrechtsen om hele denne diskussion om en europahær: Jamen det er jo fuldstændig forfejlet, og jeg mener sådan set også, det decideret er at omgå sandheden meget lemfældigt, hvis man bliver ved med at fremture med begrebet en europahær.
Bent Bøgsted (DF), 2017-10-24:
Og hr. Christian Juhl siger, at Arbejdstilsynet ikke må lave påbud, men jeg er da sikker på, at i det øjeblik, de kommer med deres melding, så får virksomheden påbud fra certificeringsorganerne og i den forbindelse også Arbejdstilsynet – der er et samarbejde dér – og de får at vide: Det her går ikke, det skal der rettes op på.
Mikkel Bjørn (DF), 2025-04-01:
Altså, jeg har selv eksempler på udvalgsspørgsmål med folk, der for grov personfarlig kriminalitet er dømt til permanent udvisning af Danmark ved en dansk domstol, men som alligevel vender tilbage, fordi der ikke er noget, der hedder permanente domstolsudvisninger, når vi taler om EU-borgere – fordi man hele tiden skal vurdere, om det stadig væk kan dokumenteres, at de her mennesker i øjeblikket udgør en risiko for det danske samfund.
Kirsten Normann Andersen (SF), 2018-05-24:
Forslag til vedtagelse »Folketinget konstaterer, at den politiske forvaltning af Moderniseringsstyrelsen har ført til en række udmeldinger, der har bidraget til øget mistillid hos de offentligt ansatte. Der er et stærkt behov for en offentlig sektor, hvor vi har tillid til vores medarbejdere og deres faglighed.
Karin Nødgaard (DF), 2015-04-29:
Hvis man så går på borgerservice og spørger om det, og de siger, at man er dækket af sin rejseforsikring, og man så som borger må sige, at nej, det er man ikke, for en rejseforsikring dækker altså kun i udlandet, så er der jo et problem.
Line Barfod (EL), 2006-04-06:
Hvis de så ude i kommunerne kan se, at her stiger behovet altså, at der er flere ældre, der har brug for hjælp, at der er blevet født mange flere børn, som har brug for, at der er nogle voksne til at tage sig af dem, eller hvad der nu kan være grunden til, at udgifterne er steget i nogle kommuner, ud over hvad regeringen har dikteret, så skal man kunne gå ind og skære i bloktilskuddet til de kommuner, så de ikke kan give den service til borgerne.
Marcus Knuth (V), 2017-03-23:
Det betyder, at de danske myndigheder i helt særlige tilfælde får hjemmel til at afvise asylansøgere ved indrejse fra et andet Dublinland, så længe situationen er fornuftig til at kunne gøre det, og det er nemlig et rigtig fornuftigt tiltag, der skal beskytte Danmark.
Birgitte Vind (S), 2019-10-25:
Kommunerne skal altså foretage en vurdering af, om borgeren har behov for anden hjælp og støtte efter serviceloven, f.eks. hvordan borgerens forbrug af stoffer og alkohol er, hvad de sociale forhold er, herunder netværk og familier, hvordan det fysiske og psykiske helbred er, om der er arbejde, studie eller andet, som vi skal tage hensyn til.
Kirsten Brosbøl (S), 2009-03-26:
Så det håber jeg at ministeren stadig overvejer og vil vende positivt tilbage til, for det synes jeg ville være en umiddelbar løsning, men selvfølgelig synes jeg også, at det er glædeligt at høre, at man i finanslovsammenhæng vil se på, om man kan øge antallet af stipendier.
Lene Garsdal (SF), 2004-11-23:
Det virker på den baggrund fattigt, at ministeren i et svar på spørgsmål nr. S 753 siger, at hvor der foreligger registrering af psykosociale risikofaktorer, er det risikoen for vold og traumatiske hændelser, altså ulykkesdelen af det psykiske arbejdsmiljø, der tages fat på, mens problemerne i øvrigt, altså hele lidelsesområdet, udgør en kompleks, samlet helhed.
Annette Vilhelmsen (SF), 2012-03-13:
Det kunne også være, det var en god anledning til, inden vi kommer hertil en anden gang, at starte dialogen på et tidligere tidspunkt, sådan at det ikke opleves, som om der indgås en aftale i sådan et rimelig lukket rum, og at der så er nogle, der står udenfor og ikke har indflydelse.
Karsten Hønge (SF), 2008-12-09:
Det andet er jo så rettet til hr. Per Clausen, men der ligger selvfølgelig også noget i det, som Dansk Folkeparti kan få lejlighed til at svare på, nemlig hvordan i alverden man kan nå frem til en konklusion om, at det er bedre at undvære denne lovgivning og kun henholde sig til, at det sikkert engang bliver bedre med en eller anden europæisk løsning, der måske kommer.
Bent Bøgsted (DF), 2019-04-09:
Jeg synes egentlig, at det her forslag er sådan rimelig sympatisk, altså at man i 2 måneder kan få en 25 pct. højere dagpengesats, hvis man har været i beskæftigelse i de sidste 4 ud af de foregående 5 år, og at man, hvis man er under 25 år, får halveret dagpengesatsen.
Maja Panduro (S), 2010-04-07:
Ikke desto mindre er vi sikkert enige om, at ét tilfælde er ét for meget, og man må vel også sige, at 17 anmeldte tilfælde indtil nu ud af den relativt lille katolske menighed, som vi har i Danmark, og særlig som vi havde for år tilbage, hvor det her fandt sted, virker som et ret stort antal.
Mette Frederiksen (S), 2013-04-25:
Så blev jeg bedt om en konkret vurdering af en konkret lokalaftale på undervisningsområdet, og der synes jeg i al respekt for spørgeren, at det bør jeg svare på skriftligt, så vi er sikre på, at vurderingen af den samlede aftale kan komme til at indgå på en fyldestgørende måde.
Claus Jørgensen (SF), 2025-03-13:
Aftalen har til formål at tage hensyn til børnene og de unge og undgå, at de sættes i svære tolkesituationer, men vi har i den forbindelse en bekymring, som også går igen i høringssvarene, nemlig at det fremgår af lovforslaget, at personer under 18 år må anvendes som tolke, når det vedrører et uproblematisk forhold af dagligdags karakter.
Erik Lund (KF), 2018-10-09:
Da det har vist sig, at interessen for medicinsk cannabis har været større end forudset, har det medført en øget administration i Lægemiddelstyrelsen, hvorfor vi selvfølgelig godt kan bakke op om, at det gøres muligt at fastsætte regler om opkrævning af gebyrer for Lægemiddelstyrelsens arbejde.
Ida Auken (RV), 2015-04-09:
Derudover vil jeg sige, at da Danmark havde formandskabet for EU, var en af vores hovedprioriteter jo det 7. miljøhandlingsprogram, hvor en af de ting, som vi virkelig satte fokus på, lige præcis var kemidagsordenen, det var hormonforstyrrende stoffer og cocktaileffekter, altså det, at vi bliver påvirket fra mange forskellige kilder, altså at vi ikke kun har grænseværdier på de enkelte stoffer, men faktisk ser på, hvad der sker, når vi får en cocktail, altså når de bliver blandet, vi får en blanding af mange stoffer, hvor vi ligger lige præcis under grænsen.
Alex Vanopslagh (LA), 2023-01-19:
Jeg er ikke noget orakel, så jeg har selvfølgelig ikke alle svarene, men jeg tror, at noget af det drejer sig om, at vi faktisk skal sætte grænser for politik, at politik i dag i højere og højere grad drejer sig om ting, der reelt set hører privatlivet til, særlig når det kommer til køn, seksualitet og hudfarve.
Christine Antorini (S), 2008-01-31:
Der bliver en mulighed for unge under 18 år; selv om de ikke som sådan hører til det almene voksenuddannelsessystem, kan man sige, så er der nogle af de unge, for hvem det er det rigtige undervisningsmiljø at blive en del af, og den fleksibilitet bliver også lagt ind i lovforslaget.
Marianne Jelved (RV), 2010-01-13:
Siden 1920 har Undervisningsministeriet ydet tilskud til mindretallet i Sydslesvig, og vi er i Det Radikale Venstre stolte over den politik, som det samlede Folketing bakker op om, og som vi jo oplever det her i dag med L 98, som er et udtryk for den politik, som vi i øvrigt i et meget tæt samarbejde med det store danske mindretal i Sydslesvig udformer og giver indhold, liv og fylde.
Mikkel Bjørn (DF), 2024-10-03:
Jeg vil gerne spørge hr. Pelle Dragsted, om han mener, at vi som folketingsmedlemmer i alle de andre partier kan gå trygt på arbejde i vished om, at Enhedslisten ikke inviterer mennesker, som ønsker at henrette os her på vores arbejdsplads, inden for Christiansborgs mure.
Kasper Sand Kjær (S), 2020-03-24:
Da statsministeren for snart 14 dage siden lukkede store dele af den offentlige sektor ned, betød det jo blandt meget andet, at meget af jobcentrenes indsats blev suspenderet, og sammen med de nødvendige prioriteringer i sundhedsvæsenet gør det det vanskeligt at følge op på den enkelte borger – at få den enkelte borger lægeligt afklaret.
Henriette Kjær (KF), 1998-12-03:
Michael von Magnus skriver i sit forord til det lille blå hæfte om en strategi for alternativ behandling, at studerende på sundhedsuddannelserne i stigende grad efterspørger undervisning i alternative behandlinger og deres virkning på folks helbredsproblemer, og det er en meget relevant iagttagelse, der også bør inddrages i dette arbejde.
Charlotte Antonsen (V), 2001-03-13:
Der er ikke sket andet, end at man har væltet bureaukratiske byrder over på erhvervslivet, der er ikke sket nogen synlige forbedringer af arbejdsmiljøet, og så kommer man her klokken 2 minutter i 12 med et eller andet »nu har vi fundet et nyt columbusæg, og nu skal I høre alverden«.
Lene Espersen (KF), 2006-04-19:
Ved Folketingets behandling af Enhedslistens forespørgsel om miljøstraffedommen i sidste måned, tog et bredt flertal bestående af rege ringspartierne, Socialdemokratiet, Det Radikale Venstre og Socialistisk Folkeparti dommen til efterretning, men noterede sig, at der var tale om en vidtgående dom.
Sophie Løhde (V), 2012-11-22:
I Venstre var vi i øvrigt selv initiativtagere til at gå hele høreapparatområdet efter i sømmene, da vi 2010 igangsatte en kulegravning, der skulle belyse, hvordan man kunne opnå bedre udgiftskontrol, gennemsigtighed og kvalitetssikring af hele området.
Lene Espersen (KF), 2006-05-10:
Ofte er det jo sådan, at når man svarer første gang, så er det, fordi man har undersøgt tingene grundigt, og så svarer man ud fra den bedste overbevisning om at ville fortælle det, man mener er det rigtige, og det, der er ens oprigtige billede af, hvordan virkeligheden ser ud.
Kim Andersen (V), 2011-03-15:
Det, der er det afgørende, er, at der nu bliver rettet op på et åbenlyst forkert og urimeligt forhold, sådan at loven, som vi nu behandler, hjemler mulighed for, at ingen kommer i klemme, at vi kan gå bagud i tid i det gamle regelsæt og få de personer med, som måtte være faldet imellem den gamle lov og det her lovforslags vedtagelse.
Jens Heimburger (KF), 1998-10-28:
Vi forventer, at udarbejdelsen af klare standarder til brug for konkrete byggeprojekter vil give by- og boligministeren og dermed Folketinget et bedre evalueringsgrundlag, når vi skal se på, hvordan det rent faktisk kører ude i kommunerne, og hvordan det vil komme til at køre fremover. Men tak for en udmærket redegørelse.
Torsten Schack Pedersen (V), 2016-10-25:
Andre har redegjort for indholdet, så lad mig bare kort sige, at det giver god mening, at de bøder, man kan idømmes, selvfølgelig i højere grad afspejler alvoren af den overtrædelse, der har været, og selvfølgelig også hvilken betydning overtræderen har i forhold til den finansielle stabilitet.
Kristian Thulesen Dahl (DF), 2006-05-09:
Vi syntes simpelt hen, at når alle, der i dag er under 50 år, bliver berørt af ændringerne, er det et for kort varsel, og derfor har vi kastet vores lod i vægtskålen for at prøve at forhandle nogle bedre vilkår i stand end dem, der åbenbart er enighed om blandt de partier, der sidder omkring bordet.
Rasmus Helveg Petersen (RV), 2014-12-16:
Det er vigtigt, at de besparelser, som den kommende regulering vil skulle fremme, ikke kommer til en for stor pris, hverken for energiselskaber eller for boligselskaber eller andre, og det betyder, at bekendtgørelsen ikke vil kunne træde i kraft den 31. december 2014.
Lisbeth Bech Poulsen (SF), 2019-02-27:
Men faktum er altså, at selskabet er markant mere værd i dag end for en måned siden, og faktum er, at vedkommende, der er direktør for havvindområdet i Ørsted, siger, at det ingen betydning har for deres investeringsplan på 200 mia. kr., at salget blev aflyst.
Pernille Frahm (SF), 1998-04-01:
Spørgsmålet er stillet på baggrund af de rygter, der har været om, at man ville lade dele af boligmassen blive omfattet af en ordning, hvorefter man kunne lave en huslejestigning ved nyudlejning, altså når lejemålet ophørte og en ny lejer rykkede ind.
Jakob Sølvhøj (EL), 2022-05-03:
Vi er enige i, at der er indhøstet rigtig mange gode og spændende erfaringer med tilrettelæggelsen af undervisningen som fjernundervisning, og vi synes, det er rigtig fornuftigt, at der arbejdes videre med at udvikle arbejdet med digital undervisning, men jeg og Enhedslisten er langt hen ad vejen enige i de bekymringer, som fru Lotte Rod giver udtryk for.
Torsten Schack Pedersen (V), 2012-03-22:
Det hænger overhovedet ikke sammen, og det hænger heller ikke sammen med, at man bliver ved med at tale om, at regeringen fører en politik, der gør, at det bedre skulle kunne betale sig at arbejde, når den eneste handling, der står tilbage, er, at man giver flere penge til folk på kontanthjælp, mens folk på arbejdsmarkedet skal opleve, at de bliver til grin ved at gå på arbejde.
Peter Skaarup (DF), 2021-01-14:
Jeg er sådan set glad for, at regeringen og Socialdemokraterne i store træk vil bakke op bag det her forslag, men jeg må også sige, at kunne vi bestemme i Dansk Folkeparti, så gennemfører vi det forslag, der ligger på bordet her, fordi for os at se skal vi være herre i eget hus.
Helene Liliendahl Brydensholt (ALT), 2024-05-15:
Jeg blev selv enormt overrasket, da en af mine venner kom og sagde, at de var blevet enige med læreren i deres barns skole om, at barnet skulle til en PPR-psykolog, og at de så havde fået at vide, at barnet kunne få en tid til december, og det var noget, vi talte om i februar.
Kim Edberg Andersen (DD), 2024-05-15:
Og hvis du så bagefter går ud og gør noget, der gør, at der er et jødisk barn, der skal have vagt på, eller du hælder maling ud og viser antisemitisme i det offentlige rum, så har vi to strikes, og det vil sige, at så kan vi tage statsborgerskabet fra dig igen.